To ***Arrow*** είναι αμερικάνικη τηλεοπτική σειρά βασισμένη στον ομώνυμο ήρωα της DC Comics. Έκανε πρεμιέρα στις 10 Οκτωβρίου του 2012 στο κανάλι The CW. Αναπτύχθηκε από τους σεναριογράφους/παραγωγούς Γκρεγκ Μπερλάντι, Μαρκ Γκούγκενχαϊμ και τον Άντριου Κράισμπεργκ. Η σειρά ακολουθεί τον δισεκατομμυριούχο Όλιβερ Κουίν, που ενσαρκώνει ο Στίβεν Άμελ, ο οποίος μετά από 5 χρόνια αποκλεισμένος σε ένα νησί, επιστρέφει σπίτι για να αντιμετωπίσει το έγκλημα και τη διαφθορά ως ένας μυστικός φρουρός του οποίου το όπλο είναι ένα τόξο και βέλη. Σε αντίθεση με τα κόμικ, ο Όλιβερ δεν ονομάζεται Πράσινο Βέλος εξ αρχής.

Η σειρά έχει μία ρεαλιστική οπτική τού χαρακτήρα τού Πράσινου Βέλους, καθώς και άλλων χαρακτήρων τού σύμπαντος των κόμικ τής DC. Αν και ο Όλιβερ Κουΐν/Πράσινο Βέλος είχε εμφανιστεί στην τηλεοπτική σειρά *Σούπερμαν: Τα Χρόνια της Νιότης* από το 2006 ως το 2011, οι παραγωγοί αποφάσισαν να αρχίσουν από την αρχή την ιστορία και να βρουν νέο ηθοποιό (τον Αμέλ), για να ενσαρκώσει τον χαρακτήρα. Το Arrow επικεντρώνεται στην ανθρώπινη φύση τού Όλιβερ Κουίν και το πώς άλλαξε το διάστημα που πέρασε ναυαγός στο νησί. Τα περισσότερα επεισόδια έχουν αναδρομές στα πέντε χρόνια απουσίας τού Όλιβερ.

Το Arrow έλαβε γενικώς θετικές κριτικές και ήταν η πιο δημοφιλής νέα σειρά τού CW τα τελευταία πέντε χρόνια. Οι σειρά είχε κατά μέσο όρο 3,60 εκατομμύρια θεατές στον πρώτο κύκλο και έλαβε τρία βραβεία και πολλές υποψηφιότητες. Για την προώθηση, ένα κόμικ κυκλοφόρησε πριν ξεκινήσει η τηλεοπτική σειρά, ενώ διαδικτυακά επεισόδια εμφάνισαν ένα προϊόν με την εταιρεία Bose για τον δεύτερο κύκλο. Ο πρώτος και δεύτερος κύκλος είναι διαθέσιμοι σε DVD και Blu-ray· ένα θεματικό CD με τραγούδια επίσης κυκλοφόρησε για τους δύο πρώτους κύκλους. Ο τρίτος κύκλος έκανε πρεμιέρα στις 8 Οκτωβρίου 2014 με μία σειρά-παρακλάδι να κάνει πρεμιέρα στο ίδιο σύμπαν, τιτλοφορούμενη *The Flash*, που έκανε πρεμιέρα στις 7 Οκτωβρίου 2014. Στις 11 Ιανουαρίου 2015, *Το Βέλος*ανανεώθηκε για ένα τέταρτο κύκλο 23 επεισοδίων. Τον Αύγουστο τού 2015, μία παιδική σειρά-παρακλάδι, με όνομα *Βίξεν*, κυκλοφόρησε, ενώ κι ένα δεύτερο παρακλάδι, *Οι Θρύλοι τού Αύριο,* βρίσκεται στην παραγωγή. Στις 11 Μαρτίου 2016, η σειρά ανανεώθηκε για ένα πέμπτο κύκλο επεισοδίων. Στις 8 Ιανουαρίου 2017 η σειρά ανανεώθηκε για έκτη σεζόν που έκανε πρεμιέρα στις 12 Οκτωβρίου 2017 και φινάλε στις 17 Μαΐου 2018. Στις 2 Απριλίου 2018 η σειρά ανανεώθηκε για έβδομο κύκλο επεισοδίων.

Περίληψη Σειράς
---------------

Η σειρά ακολουθεί τον Όλιβερ Κουΐν (Στίβεν Άμελ), έναν δισεκατομμυριούχο πλέιμποϊ τής Πόλης Στάρλινγκ, ο οποίος πέρασε πέντε χρόνια ναυαγός σε ένα μυστηριώδες νησί. Κατά την επιστροφή του στην Πόλη Στάρλινγκ, επανενώνεται με την μητέρα του, Μοίρα Κουΐν (Σουζάνα Τόμπσον), την αδελφή του, Θήα Κουΐν (Γουΐλλα Χόλλαντ), και τον καλύτερό του φίλο, Τόμμυ Μέρλυν (Κόλιν Ντόννελ). Ο πρώτος κύκλος επικεντρώνεται στον Όλιβερ και τον επαναπροσδιορισμό των σχέσεών του καθώς και τα βράδια που περνάει κυνηγώντας και κάποιες φορές σκοτώνοντας πλούσιους εγκληματίες ως ο κουκουλοφόρος αυτόκλητος τιμωρός. Αποκαλύπτει την συνωμοσία στην περιοχή "Γκλέηντς", μία φτωχή περιοχή τής πόλης που έχει κατακλυστεί από το έγκλημα. Ο Τζων Ντίγκλ (Ντέιβιντ Ράμσεϊ) και η  Φελίσιτυ Σμόουκ (Έμιλι Μπετ Ρίκαρντς) βοηθούν τον Όλιβερ στην σταυροφορία του. Ο Όλιβερ επίσης επανασυνδέεται με την τέως κοπέλα του, Λώρελ Λανς (Κέιτι Κάσιντι), η οποία είναι ακόμα θυμωμένη με τον ρόλο που έπαιξε αυτός στον υποτιθέμενο θάνατο τής αδελφής της. Ο πρώτος κύκλος εμφανίζει αναδρομές στον καιρό που πέρασε ο Όλιβερ στο νησί και το πώς τον άλλαξε· αυτό συνεχίζει και στους επόμενους κύκλους.

Στον δεύτερο κύκλο, ο Όλιβερ έχει ορκιστεί να πολεμάει το έγκλημα χωρίς να σκοτώνει τους εγκληματίες, και έρχεται αντιμέτωπος με τον  Σλέηντ Γουΐλσον (Μάνου Μπένετ), έναν άνδρα τον οποίο ο Όλιβερ γνωρίζει απ'όταν βρισκόταν στο νησί και ο οποίος έχει κηρύξει βεντέτα με τον Όλιβερ. Ο Όλιβερ επίσης έχει να κάνει και με άλλου είδους δυνάμεις που παίρνουν στα χέρια τους την εταιρεία του, και επιβαρύνεται με ενοχές για αποφάσεις που πήρε στο παρελθόν και μυστικά που τράφηκαν από οικογένεια και φίλους. Ο Ολίβερ αρχίζει να αποδέχεται και τον ταλαντούχο αυτόκλητο τιμωρό Ρόυ Χάρπερ (Κόλτον Χέινς) ως προστατευόμενό του, και ξεκινά να δέχεται βοήθεια από τον πατέρα τής Λώρελ, Αστυνόμο Κουέντιν Λανς (Πολ Μπλάκθορν). Ο Όλιβερ επίσης κερδίζει έναν ακόμα σύμμαχο· μία μυστηριώδη γυναίκα ντυμένη στα μαύρα, που σταδιακά αποκαλύπτεται ότι είναι η Σάρα Λανς (Καίιτυ Λωτζ), η οποία είχε επιβιώσει στην θάλασσα χρόνια πριν..

Στον τρίτο κύκλο, το Βέλος γίνεται δημόσιος ήρωας τής πόλης Στάρλινγκ μετά την νίκη κατά τού Σλέηντ Γουΐλσον. Η εταιρεία Κουΐν πωλείται στον πλούσιο επιχειρηματία, επιστήμονα και πολλά υποσχόμενο ήρωα Ρέυ Πάλμερ (Μπράντον Ρουθ). Ο Όλιβερ παλεύει να επανασυνδέσει την οικογένειά του, μα κι έναν παλιό εχθρό, και ο Όλιβερ έρχεται αντιμέτωπος με τον Ρας Αλ Γκουλ (Μάθιου Νέημπλ). Μετά από μία απροσδόκητη αρχή, η Λoρελ περπατά στα βήματα τής αδελφής της, Σάρας, ως Μαύρo Καναρίνι. Ο Τζων Ντίγκλ είναι σε περίεργη θέση με τον νέο του ρόλο ως οικογενειάρχη, και ο Όλιβερ δεν τον θέλει πλέον στο πεδίο τής μάχης μαζί του μετά την γέννηση τής κόρης του, ενώ η Φελίσιτυ Σμόoυκ ξεκινά μία νέα καριέρα ως Αντιπρόεδρος των Τεχνολογιών Πάλμερ (το νέο όνομα τής τέως εταιρείας Κουΐν)

### Σχεδιασμός Στολής

Η ρεαλιστική προσέγγιση τής σειράς συμπεριελάμβανε και την σχεδίαση τής στολής τής ηρωικής προσωπικότητας τού Όλιβερ και δημιουργήθηκε από τον Κόλλην Άτγουντ. Σύμφωνα με τον Αμέλ, ήταν σημαντικό η στολή να είναι λειτουργική και ο καλύτερος τρόπος που θα το καταλάβαιναν αυτό ήταν αν θα μπορούσε να βάλει την στολή μόνος του. "Αν μπορώ να τβάλω την στολή μόνος μου, νομίζω ότι ο κόσμος θα το πιστεύσει. Και αυτή ήτν η ιδεά μας. Αυτός είναι ο κόσμοςο μας."

Στον δεύτερο κύκλο, ο Όλιβερ αντικαθιστά την μάσκα μπογιάς του με την μάσκα ντόμινο, όμοια με αυτή που φορούσε ο χαρακτήρας στα κώμικ. Αυτή η αλλαγή γίνεται όπως είπε ο Κράισμπεργκ "Δεν βάζει απλώς την μάσκα. Βασικά, είναι ένα σημαντικό σημείο τής ιστορίας στο επεισόδιο και υπάρχει ιστορία πίσω από αυτό, όχι μόνο η ανάγκη για την μάσκα, μα και όσα αυτή προσφέρει." Προσθέτοντας την μάσκα, ο Κράσιμπεργκ συνέχισε "Στην ουσία, ήταν κάτι που θέλαμε να γίνει, επειδή ο Όλιβερ εξελίσσεται ως Βέλος - από τιμωρός σε ήρωας, σαν να λέμε από Βέλος σε Πράσινο Βέλος-και θέλουμε να δούμε αυτή την πρόοδο και στην στολή επίσης. Καθώς ο Όλιβερ προσεγγίζει διαφορετικά το να είναι ήρωας, που σημαίνει να βγει από τις σκιές και να γίνει ένα σύμβολο, άρα και να κάνει βήματα, για να καλύψει την ταυτότητά του περισσότερο. " Συνέχισε λέγοντας "επιτέπει στο Βέλος να συναναστρέφεται ανθρώπους που δεν ξέρουν την πραγματική του ταυτότητα με μεγαλύτερη αμεσότητα από όσο πριν που κρατούσε το κεφάλι κάτω.."

Η σχεδιαστής Μάγια Μάνι έφερε 50 επιλογές μάσκας στους παραγωγούς. Ο Κράσιμπεργκ δήλωσε: "Το υπέροχο ήταν ότι το σχέδιο τής Μάγιας ήταν πολύ απλό και φαινόταν σαν να ήταν μέρος τής στολής εξ αρχής... όταν τελικά διαλέξαμε μάσκα και την έβαλε ο Στήβεν (Αμέλ) ακόμα και αυτός είπε 'Αυτή είναι' " Στο επεισόδιο "Τα Τρία Φαντάσματα" ("Three Ghosts"),ο Όλιβερ λαμβάνει την μάσκα από τον Μπάρρυ Άλλεν,  ο οποίος έφτειαξε μάσκα και για την κάλυψη της δικής του ταυτότητας, που να είναι όμως λειτουργική ώστε ο Όλιβερ να μπορεί να βλέπει καθαρά.

Arrowverse
----------

Κύριο λήμμα: Arrowverse
Τον Αύγουστο του 2015, σε ένα βίντεο σχετικά με την παιδική σειρά *Βίξεν (Vixen)*, ο Γκούγκενχαιμ αναφέρθηκε στο σύμπαν των σειρών ως "Arrowverse" (=Σύμπαν τού Βέλους).

### *Ο Φλας (The Flash)*

Τον Ιούλιο του 2013, είχε ανακοινωθεί ότι οι Μπερλάντι και Κράισμπεργκ μαζί με τους Νάτερ και Τζεφ Τζωνς θα δημιουργούσαν μία τηλεοπτική σειρά βασισμένη στον Φλας, με μία ιστορία για την ζωή τού Μπάρρυ Άλλεν. Ο χαρακτήρας, που ενσαρκώνει ο ηθοποιός Γκραντ Γκάστιν, θα εμφανιζόταν σε τρία επεισόδια του δεύτερου κύκλου τού *Βέλους*, με το τελευταίο επεισόδιο να έχει χρήση πιλότου για μία νέα σειρά. Όμως, τον Νοέμβριο του 2013, ανακοινώθηκε ότι δεν θα γινόταν εσωτερικός πιλότος, μα ένας παραδοσιακός. Η απόφαση έγινε μετά τις δύο εμφανίσεις τού χαρακτήρα, οι οποίες έτυχαν θέρμης τού καναλιού CW, όταν είδαν το υλικό. Τότε, δεν λήφθηκε κάποια απόφαση για το αν θα εμφανιστεί και σε τρίτο επεισόδιο, που είχε προγραμματιστεί προς το τέλος τού κύκλου και δεν είχε γραφτεί ακόμα.  Επίσης επιβεβαιώθηκε ότι ο χαρακτήρας θα λάμβανε την ιδιότητά του ως υπερήρωα στον πιλότο τής νέας σειράς και όχι μέσα στα επεισόδια τού *Βέλους,*όπως αρχικά προοριζόταν.  Τον Ιανουάριο του 2014, ο*Φλας* επισήμως απέκτησε πιλοτικό επεισόδιο. Τον Ιούλιο του 2014, ο Κράισμπεργκ δήλωσε ότι θα πραγματοποιείτο διασταύρωση των σειρών στο όγδοο επεισόδιο τής σειράς  *Φλας* και στο όγδοο τού τρίτου κύκλου τού *Βέλους*. Η σειρά έκανε πρεμιέρα στις 7 Οκτωβρίου 2014. Στις αρχές τού Ιανουαρίου 2015, ο πρόεδρος τού The CW Μαρκ Πέντοβιτς ανακοίνωσε την πρόθεση να γίνονται διασταυρώσεις των δύο σειρών σε κάθε κύκλο. Για τον τέταρτο κύκλο Το Arrow θα διασταυρωθεί με τον *Φλας* στο όγδοο επεισόδιο.

### *Βίξεν (Vixen)*

Τον Ιανουάριο 2015, το CW ανακοίνωσε μία διαδικτυακή σειρά κινουμένων σχεδίων με πρωταγωνίστρια την ηρωίδα Βίξεν και θα είχε πρεμιέρα στο CW Seed στα τέλη τού 2015. Είναι στο ίδιο σύπμαν με *Βέλος* και *Φλας*. Ο χαρακτήρας πρόκειται να κάνει και εμφάνιση με πραγματική ηθοποιό στις σειρές *Βέλος* και/ίσως στον *Φλας*. Ο Αμέλ, η Ρικαρντς, ο Γκάστιν και ο Βλάδες παίζουν επίσης τους ρόλους τους ως Όλιβερ Κουΐν/Βέλος, Φελίσιτυ Σμόουκ, Μπάρρυ Άλλεν/Φλας και Σίσκο Ραμόν αντίστοιχα και στην σειρά αυτή.

### *Θρύλοι τού Αύριο (Legends of Tomorrow)*

Τον Φεβρουάριο του 2015, αναφέρθηκε ότι μία σειρά-παρακλάδι, περιγραφόμενη ως συνάσπιση ομάδας υπερηρώων, υπήρχε σε συζητήσεις από το κανάλιI CW με πιθανή έξοδο στα μέσα τής σεζόν 2015-16. Οι Μπερλάντι και Κράσιμπεργκ θα ήταν στην εκτέλεση παραγωγής μαζί με τον Γκουγκενχάιμ και την Σάρα Σέτερ. Η υποψήφια σειρά θα είχε πολλούς βασικούς ήρωες και διερχόμενους χαρατήρες των σειρών *Βέλος (Arrow)* και *Φλας (the Flash)*, συμπεριλαμβανομένων των Ρέυ Πάλμερ, Λέοναρντ Σναρτ (Γουέντγουορθ Μίλλερ), Δρ. Μάρτιν Στέιν (Βίκτωρ Γκάρμπερ) και Καύσωνα (Ντόμινικ Πάρσελ). Η Καίητυ Λοτζ επίσης θα πρωταγωνιστήσει στην σειρά, και πάλι στον ρόλο τής Σάρας Λανς και αποκτώντας νέα ιδιότητα, την Λευκή Κανάρα. Υπάρχουν πιθανότητες ώστε κι άλλοι χαρακτήρες των σειρών *Arrow*/*Flash* να διασταυρωθούν στην νέα σειρά. Στις 7 Μαΐου 2015, το The CW επισήμως επέλεξε την σειρά με τίτλο *Οι Θρύλοι τού Αύριο τής DC (Dc's Legends of Tomorrow)*. Τον Ιούλιο τού 2015, ο Γκούγκενχαιμ αποκάλυψε ότι στο τέταρτο επεισόδιο τού τέταρτου κύκλου τής σειράς *Arrow*‍ θα έδειχναν την ανάσταση τής Σάρας Λανς και στο όγδοο επεισόδιο θα τεθούν τα γεγονότα για τους *Θρύλους τού Αύριο*

### *Σούπεργκερλ (Supergirl)*

### *Αγωνιστές της Ελευθερίας (Freedom Fighters: The Ray)*

### *Μπατγούμαν (Batwoman)*

Διασταυρώσεις με άλλους ήρωες
-----------------------------

Τον Μάιο του 2015, ο Αμέλ αποκάλυψε ότι υπήρχαν συζητήσεις με την DC Entertainment για να παίξω τον ρόλο του στην σειρά *Constantine* επειδή ο Κώνσταντιν είναι ειδικός στα Νερά τού Λαζάρου, ένα θέμα που χρησιμοποιήθηκε στην σειρά *Arrow*. Τον Αύγουστο του 2015, επιβεβαιώθηκε ότι ο Ματ Ράυανa θα έκανα εμφάνισε στην σειρά *Arrow,* στον τέταρτο κύκλο και το τέταρτο επεισόδιο με τίτλο "Haunted" (Στοιχειωμένος), για μια φορά και θα συμπεριλαμβάνει τον χαρακτήρα ως υπεύθυνο  "για να αναλάβει την ανάσταση τής  Σάρας Λανς (Καίητυ Λοτζ) μέσω των Νερών τού Λαζάρου που κατέχει ο Ρας Αλ Γκουλ" Μιας και οι σειρές *Arrow* και *Constantine* ανήκουν στο ίδιο στούντιο, οι παραγωγοί κατάφεραν να αποκτήσουν την πρωτότυπη στολή τού Ράυαν. Ο Τζων Μπάνταμ, ο οποίος σκηνοθετούσε στην σειρά *Constantine*, θα σκηνοθετήσει και αυτό το επεισόδιο

Παραπομπές
----------

1. ↑  The Cancel Bear (17 Μαΐου 2012). «CW 2012-13 Primetime Schedule». zap2it. Αρχειοθετήθηκε από το πρωτότυπο στις 22 Σεπτεμβρίου 2012. Ανακτήθηκε στις 10 Ιουνίου 2015.
2. ↑  El Universal (21 Σεπτεμβρίου 2012). «Warner Channel presenta su nuevo look». Ανακτήθηκε στις 10 Ιουνίου 2015.
3. 1 2 3  «The CW Announces Fall Premier Dates». Zap2it. 25 Ιουνίου 2014. Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 26 Ιουνίου 2014.
4. ↑  Bibel, Sara (11 Ιανουαρίου 2015). «'Arrow', 'Jane The Virgin', 'Reign', 'The 100', 'The Flash', 'The Originals' & 'The Vampire Diaries' Renewed by the CW». *TV by the Numbers*. Αρχειοθετήθηκε από το πρωτότυπο στις 18 Ιανουαρίου 2015. Ανακτήθηκε στις 11 Ιανουαρίου 2015.
5. ↑  Amell, Stephen (12 Ιανουαρίου 2015). «Fun to celebrate our renewal with the Arrow Crew. Crazy we're going to make 92 episodes». *Twitter*. Ανακτήθηκε στις 12 Ιανουαρίου 2015.
6. ↑  «‘The Flash,’ ‘The 100’ and even ‘Crazy Ex-Girlfriend’ renewed: All 11 CW series picked up for 2016-17» (στα αγγλικά). *TV By The Numbers by zap2it.com*. 11 Μαρτίου 2016. Αρχειοθετήθηκε από το πρωτότυπο στις 2017-09-30.. Ανακτήθηκε στις 16 Οκτωβρίου 2016.
7. ↑  Goldberg, Lesley (19 Μαρτίου 2012). «CW Fires Off First 'Arrow' With Pic From Comic-Inspired Pilot (Photo)». *The Hollywood Reporter*. Ανακτήθηκε στις 17 Απριλίου 2014.
8. ↑  Eric Goldman (30 Μαΐου 2012). «Arrow Star Stephen Amell Talks About Playing TV's New Oliver Queen». IGN. Ανακτήθηκε στις 13 Νοεμβρίου 2013.
9. 1 2 3 4  Gonzalez, Sandra (19 Νοεμβρίου 2013). «'Arrow' gives Oliver Queen's alter-ego a mask -- EXCLUSIVE PHOTOS». *Entertainment Weekly*. Αρχειοθετήθηκε από το πρωτότυπο στις 20 Νοεμβρίου 2013. Ανακτήθηκε στις 19 Νοεμβρίου 2013.
10. ↑  John Behring (director), Andrew Kreisberg & Geoff Johns (writers) (December 11, 2013). «Three Ghosts». *Arrow*. Κύκλος 2, 42 λεπτά στο. The CW.
11. ↑  CW Seed (August 21, 2015).
12. ↑  Andreeva, Nellie (30 Ιουλίου 2013). «CW Eyes 'Flash' Series With 'Arrow's Greg Berlanti, Andrew Kreisberg & David Nutter». Deadline. Ανακτήθηκε στις 30 Ιουλίου 2013.
13. ↑  Goldberg, Lesley (July 30, 2013). «'Flash' Writers Preview the CW's Newest Superhero». *The Hollywood Reporter*.. Ανακτήθηκε στις July 30, 2013.
14. ↑  Andreeva, Nellie (18 Νοεμβρίου 2013). «CW's 'The Flash' To Do Stand-Alone Pilot Instead Of 'Arrow' Backdoor Pilot Episode». Ανακτήθηκε στις 18 Νοεμβρίου 2013.
15. ↑  Katie Stanhope (18 Νοεμβρίου 2013). «Photo: First Look at The Flash's Arrow Debut. Plus: New Details on Flash Pilot». *TV Guide*. Ανακτήθηκε στις 21 Νοεμβρίου 2013.
16. ↑  Goldberg, Lesley (January 29, 2014). «'Supernatural' Spinoff, Rob Thomas' 'iZombie,' 'Flash' Ordered to Pilot at CW». *The Hollywood Reporter*.. Ανακτήθηκε στις January 29, 2014.
17. ↑  Abram, Natalie (18 Ιουλίου 2014). «The Flash Casts Wentworth Miller, Plots Arrow Crossovers». *TV Guilde*. Ανακτήθηκε στις 18 Ιουλίου 2014.
18. ↑  Nguyen, Hanh (11 Ιανουαρίου 2015). «The CW Renews Supernatural and 7 More — But Where's Beauty and the Beast?». *TV Guide*. Ανακτήθηκε στις 11 Ιανουαρίου 2015.
19. 1 2  «Spoiler Chat: Scoop on American Horror Story, Pretty Little Liars, Arrow, The Mindy Project and More!». E! Online. 21 Ιουλίου 2015. Ανακτήθηκε στις 22 Ιουλίου 2015.
20. ↑  «DC Comics’ Vixen Coming To CW Seed». *KSiteTV*. January 11, 2015.. Ανακτήθηκε στις January 11, 2015.
21. ↑  «The CW's Mark Pedowitz On Expanding Flash-Arrow Universe, 'Dixie's Future, Another 'Supernatural' Spinoff & More». *Deadline Hollywood*. January 11, 2015.. Ανακτήθηκε στις January 11, 2015.
22. ↑  Lam, Steve (28 Ιουνίου 2015). «SDCC 2015: Comic-Con Schedule For Saturday, July 11, 2015». *Bam! Smack! Pow!*. Fansided. Ανακτήθηκε στις 2 Ιουλίου 2015.
23. ↑  Andreeva, Nellie (26 Φεβρουαρίου 2015). «Arrow/Flash Superhero Team-Up Spinoff In Works At CW; Brandon Routh, Victor Garber, Wentworth Miller, Caity Lotz Star». *Deadline Hollywood*. Ανακτήθηκε στις 27 Φεβρουαρίου 2015.
24. ↑  Andreeva, Nellie (16 Μαρτίου 2015). «Dominic Purcell Joins Arrow/Flash Spinoff». *Deadline Hollywood*. Ανακτήθηκε στις 16 Μαρτίου 2015.
25. ↑  Kondolojy, Amanda (7 Μαΐου 2015). «'DC's Legends of Tomorrow', 'Crazy Ex-Girlfriend' & 'Cordon' Ordered to Series by The CW». *TV by the Numbers*. Αρχειοθετήθηκε από το πρωτότυπο στις 18 Μαΐου 2015. Ανακτήθηκε στις 7 Μαΐου 2015.
26. ↑  Moser, Cassidee (10 Μαΐου 2015). «Arrow's Stephen Amell on a Possible Constantine Crossover». IGN. Ανακτήθηκε στις 10 Μαΐου 2015.
27. ↑  Goldberg, Lesley (11 Αυγούστου 2015). «Matt Ryan to Reprise 'Constantine' Role on The CW's 'Arrow'». *The Hollywood Reporter*. Ανακτήθηκε στις 11 Αυγούστου 2015.
28. 1 2  Holbrook, Damian (11 Αυγούστου 2015). «Constantine's Matt Ryan Conjures Up Magical Return on Arrow». *TV Insider*. Ανακτήθηκε στις 11 Αυγούστου 2015.
29. ↑  White, Brett (12 Αυγούστου 2015). «Constantine's "Arrow" Appearance Tied to White Canary's Return». Comic Book Resources. Αρχειοθετήθηκε από το πρωτότυπο στις 13 Αυγούστου 2015. Ανακτήθηκε στις 12 Αυγούστου 2015.

Εξωτερικοί σύνδεσμοι
--------------------

* Επίσημος ιστότοπος
* Arrow, επίσημος λογαριασμός στο Facebook.
* *Arrow*   στην IMDb

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
**Arrowverse** |
| --- |
|  |
| Τηλεοπτικές σειρές | 

|  |  |
| --- | --- |
| Ζωντανής δράσης | 
* *Arrow*
* *The Flash*
* *Supergirl*
* *Legends of Tomorrow*
* *Μαύρος Κεραυνός*
* *Batwoman*
 |
|  |
| Κινουμένων σχεδίων | 
* *Vixen*
* *Freedom Fighters: The Ray*
 |

 |
|  |
| Σχετικά | 
* *The Flash* (1990)
* *Constantine*
* *Superman & Lois*
 |
|  |
| 
* Κατηγορία Κατηγορία
 |

 |